6. Vedtagelse af lokalplan nr. 430 [adresse] naturcenter og tillæg nr. 18 til Kommuneplan 
2021-32 (Åben)
Tidl. politisk behandling PL-U, 13.08.24, pkt. 3, BY, 27.08.24, pkt. 5
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til ”Forslag til lokalplan nr. 430 – 
[adresse] naturcenter i Hinnerup” og ”Forslag til tillæg nr. 18 til Kommuneplan 2021-
32”, efter de har været fremlagt i offentlig høring. 
Planforslagene tager udgangspunkt i en helhedsplan for området ved [adresse] naturcenter i Hinnerup, 
som beskriver perspektiverne for etablering af et samlet naturcenter med faciliteter til såvel spejdercenter 
som en kommende børnehave. En stor del af naturcentrets faciliteter vil desuden kunne anvendes af 
kommunens øvrige borgere. 
Formålet med lokalplanen er at skabe mulighed for, at der kan ske modernisering af [adresse] 
Spejdercenter samt etablere en børnehave i området. 
Lokalplanområdet udgør ca. 16 ha beliggende syd for boligområdet ved [adresse] i Hinnerup. Hele 
området har karakter af et naturområde med fredskovspligt på dele af arealerne mod øst.
Lokalplanen er ikke i overensstemmelse med Kommuneplan 2021-32. Dele af lokalplanområdet ligger i 
rammeområde 2.RE.5, mens dele ikke er kommuneplanlagt. Lokalplanen er ikke i overensstemmelse med 
bestemmelserne i rammeområdet 2.RE.5. Derfor er der i tilknytning til lokalplanen udarbejdet et tillæg til 
Kommuneplan 2021-32, der medtager hele lokalplanområdet og muliggør, at der også kan planlægges for 
en børnehave.
Forslagene til lokalplan og kommuneplantillæg har været fremlagt i offentlig høring i perioden fra 2. 
september til 28. oktober 2024. Der er i perioden indkommet fem høringssvar. 
Høringssvarene er beskrevet i vedhæftede bilag sammen med Teknik og Miljøs kommentarer og indstilling. 
Den fulde ordlyd af høringssvarene er også vedhæftet. 
VURDERING
De modtagne høringssvar er indsendt af Miljøstyrelsen, en beboer på [adresse] i Hinnerup, 
bestyrelsen for grundejerforeningen Haldumgård, beboere på [adresse] 13, 15 og 17 i Hinnerup samt 
bestyrelsen for DDS-spejderne i Hinnerup. 
Høringssvarene omhandler en konkret vurdering af Kommuneplan 2021-32´s retningslinjer for 
naturområder og økologiske forbindelser, bekymringer for placering af en børnehave i [adresse] af hensyn 
til naturen og bekymringer for trafikken, herunder hastighedsbegrænsninger, etablering af cykelsti, 
trafiksikkerhed, støj og lysgener. Derudover er der anmodet om aflysning af servitutter og udvidelse af 
byggefeltet i delområde IV. 
[adresse]: Søren Christiansen
Dok-ID: 3818637
Sagsbehandler: evhs
Byråd
28. januar 2025  19:00
Børn og Kultur ønsker mulighed for, at der kan etableres et lavere hegn ved en kommende børnehave i 
området. Hegning kræver normalt ikke tilladelse, og det vurderes, at være foreneligt med lokalplanen, hvis 
der vil være tale om et mindre omfang. Teknik og Miljø anbefaler, at der indskrives en ny bestemmelse i 
lokalplanen om, at der indenfor byggefelterne i delområde III må opsættes lavere hegn i tilknytning til 
bebyggelsen.
Teknik og Miljø foreslår desuden, at der på baggrund af høringssvarene foretages nedenstående ændringer 
af planerne: 

Tilføjelse af vurdering af kommuneplanens retningslinjer for naturområder og økologiske forbindelser i 
redegørelsen for kommuneplantillægget.

Lokalplanens angivelse af byggefeltet i delområde IV tilrettes, så arealet omkring gasledningen udgår 
og erstattes med et areal mod vest i forlængelse af DDS-spejdernes spejderhytte.
ØKONOMI
Vedtagelse af lokalplanen medfører ikke direkte afledte udgifter for Favrskov Kommune.
I Budget 2024-27 er der afsat et rådighedsbeløb på 2 mio. kr. i 2024, samt henholdsvis 8 og 6 mio. kr. i 
2025 og 2026 til etablering af en børnehave med naturcenterfaciliteter i Moselundområdet (A-309). 
Realiseringen af lokalplanen vil desuden medføre yderligere udgifter til etablering af en ny adgangsvej og 
vejtilslutning til [adresse], samt anlæg af en stiforbindelse fra nord. 
Dette vil blive forelagt for Byrådet i en særskilt sag. 
 
INDDRAGELSE
Planforslagene har i overensstemmelse med planloven været i offentlig høring fra 2. september til 28. 
oktober 2024. 
Teknik og Miljø har aftalt med en gruppe beboere på [adresse], at de inddrages i dialogen vedrørende 
jordbearbejdning, beplantning og belysning senere i processen. 
Bestyrelsen for grundejerforeningen Haldumgård har forespurgt et støjpartnerskab, hvor der samarbejdes 
med kommunen og øvrige interessenter om at afbøde støj. Teknik og Miljø vil i forbindelse med Trafikplan 
2025 tage kontakt til bestyrelsen for grundejerforeningen Haldumgård omkring en videre dialog. 
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 430 [adresse] naturcenter i Hinnerup” og ”Forslag til tillæg nr. 18 til 
Kommuneplan 2021-32” vedtages endeligt med ovennævnte ændringer.
BESLUTNING
Plan- og Landdistriktsudvalget, 9. januar 2025:
Fraværende: Ingen
Indstilles godkendt.
Økonomiudvalget, 21. januar 2025:
Fraværende: Carlo Thorsen
Indstilles godkendt.
Byrådet, 28. januar 2025:
Fraværende: Ingen
Godkendt.
Bilag

Modtagne høringssvar  (3813004)

Vurdering af høringssvar (3808944)

Forslag til lokalplan nr. 430 [adresse] naturcenter i Hinnerup (3768696)

Tillæg nr. 18 til Kommuneplan 2021-32 (3746019)
